title: Moby Dick (suterot)
text: Ismaël va Achab redakik ko tcabanera va megol dositar, ikasugdalara va lazavudafa axofera. Nega va bibliaf is vundaf is yon suterotaf ozwaks is grupelafa remtrakura is vayara va megoldunoleem is yona kudafa tandewitca ke redakik kodoplekur. Redakik, loraf vollorbik va Moby Dick puon nimatvigabeyes djuvilar. Elodesa onkara va megol radan do Leviathan vox dere sedme Melville do « bata coba meroskuna is bliroblasa » ba vanmecobara va tota titbirayana gan rostaza tenuwer. Bat stuvaberpot, kulaf gu lecafa is yona xadolafa kerdela va jontika remtrakura al nekir.